Agisight/tyv-rus-200k huggingface dataset:
Тувинский: Ол чокта, мөргүүр дээш бурганнарлыг черже кирери биске хоруглуг турган.
Русский: Без него нам не дозволялось входить в кумирню для молитвы.
Тувинский: Кандыг-даа улуг кижи, бодунуң бээ-кунчуу безин, чанынга турда, харини уштурун херээжен кижиге чөпшээревес.
Русский: Женщине не разрешалось снимать хари в присутствии любого взрослого, даже ее собственных свекра и свекрови.
Тувинский: Ашааның ада-иези чанынга турда, ашактыг херээжен кижиниң, хүн чеже-даа изидип турарындан хамаарылга чокка, бажынга шляпа туржук, аржыыл безин кедери хоруглуг, чүге дээрге ону хүндүткел көргүспээниниң илередии деп санаар.
Русский: В присутствии родителей мужа замужней Женщине не позволялось надевать на голову шляпу и даже платок, независимо от того, насколько палило солнце, так как это считалось проявлением неуважения.
Тувинский: Шөлге ажылдап турар херээженнерге безин бажын чүнүң-биле-даа шыварын чөпшээревес.
Русский: Даже работавшим в поле женщинам не разрешалось ничем покрывать голову.
Тувинский: Бир эвес аныяктар шөлге улуг улус чокта ажылдап турар болза, олар бажын аржыыл-биле шып ап болур.
Русский: Если молодые работали в поле в отсутствие старших, они могли прикрыть голову платком.
Тувинский: Ол аржыылдарны бөдүүн хөвеңден кылган пөстен даарааш, дөрт каът кылдыр сып алыр, а баш дүгүн оларны долгандыр шарып алыр.
Русский: Эти платки были из грубой хлопчатобумажной ткани, они складывались вчетверо, в волосы обвязывались вокруг них.
Тувинский: Эр-даа, херээжен-даа улустуң бажының дүгү узун, оозун кежеге, чаш кылдыр өрүп алган боор.
Русский: Как мужчины, так и женщины носили длинные волосы, заплетенные в косы.
Тувинский: Ажылдап тура, чашты башты долгандыр шарып аарга, эптиг боор.
Русский: Во время работы было удобно обвязывать их вокруг головы.
Тувинский: Ынчалза-даа улуг улустан бир-ле кижи көстүп кээрге, чашты доп-дораан чеже салгаш, хүндүткелдиң демдээ кылдыр аткаар октап аар.
Русский: Однако, как только появлялся кто-нибудь из старших, косы моментально развязывали и отбрасывали назад в знак уважения.
Тувинский: Херээжен улус чажын чеден чара өрүп алыр.
Русский: Женщины заплетали волосы в семьдесят косичек.
Тувинский: Бажывысты чуггаш, чаш өрүп, баш дүгү каастаар дээш бүдүн хүн үндүрер бис.
Русский: Помыв голову, мы тратили целый день на то, чтобы заплести косы и украсить волосы.
Тувинский: Баштың ийи талазынга бежен хире чашчыгашты база чээрби хире оон чоонун артынга өрүүр бис.
Русский: Мы заплетали около пятидесяти косичек с обеих сторон головы и еще двадцать более широких сзади.
Тувинский: Башты неделяда санында бир чуур, а чашты дараазында чунарынга чедир өрүп аар.
Русский: Голову мыли каждую неделю, а косы заплетали до следующего мытья.
Тувинский: Бир эвес ажыл хөй болза, дараазында айга чедир чашты катап база өрүвес.
Русский: Если было много работы, косы не заплетались заново до следующего месяца.
Тувинский: Бистиң идиивис өске төвүт херээженнерниң кедери анаа сомбадан ылгалдыг турду.
Русский: Наша обувь отличалась от обычных сомба, которые носили другие тибетские женщины.
Тувинский: Сапыкчыгаштарывысты йохаи дээр.
Русский: Наши сапожки назывались йохаи.
Тувинский: Оларны нарынчыдыр угулзалап даарааш, дискек адаанга көдүре баглап аар.
Русский: Они были затейливо вышиты и подвязывались у колен.
Тувинский: Улдуңун пөс-биле шыпкан хендир дырандызындан кылыр, кылыны беш хире сантиметр болур.
Русский: Подошвы изготовлялись из пеньки, покрытой тканью, и были около двух дюймов толщиной.
Тувинский: Идиктерни боттарывыс даараар бис.
Русский: Мы их делали сами.
Тувинский: Сапыктың үстүү талазын хорагайдан азы даарап каан угулза-биле шыпкан өске-бир пөстен кылып ап болур.
Русский: Верхняя часть сапог могла быть сделана из парчи или иного материала, покрытого вышивкой.
Тувинский: Көдээ суурнуң чурттакчылары болгаш, чайын кызыл-даван чоруур бис.
Русский: Будучи деревенскими жителями, летом мы ходили босиком.
Тувинский: Чайгы үеде идик кедип алган болзувусса, суурнуң улуг чурттакчылары бисти кырган-авайлар деп шоодар.
Русский: Если мы в летнее время надевали обувь, старшие жители деревни дразнили нас бабушками.
Тувинский: Аныяамда мээң идик-хевим, харини санавас болза, улуг херээженнерниң идик-хевинден ылгалбас турган.
Русский: В молодости моя одежда не отличалась от одежды взрослых женщин, не считая хари.
Тувинский: Бичии кыс уруглар беш чашчыгаштыг болур – ийи бичиизи ол-бо талазында, а үжү – чушкуузунда.
Русский: У девочек было пять косичек – две маленькие с боков и три на затылке.
Тувинский: Курларны белден бичии өрү куржаныр турдувус.
Русский: Пояса мы носили немного выше талии.
Тувинский: Чаңчылчаан байырлалдар
Русский: Традиционные праздники
Тувинский: Эң улуг байырлал Лосар – Төвүт Чаа чыл турган.
Русский: Самым большим праздником был Лосар – тибетский Новый год.
Тувинский: Он ийиги айның сески хүнүнден эгелеп, аңаа хынамчалыг белеткенир бис.
Русский: К нему тщательно готовились начиная с восьмого дня двенадцатого месяца.
Тувинский: Чээрби хүн иштинде лапша, янзы-бүрү сдоба аймаа, булочкалар, кабсе болгаш тимомо кылып кээр бис.
Русский: В течение двадцати дней мы делали лапшу, разнообразную сдобу, булочки, кабсе и тимомо.
Тувинский: Ол кылыгларны соок черже салып кааш, хереглеттинмээн шаанда, аңмаарга шыгжаар бис.
Русский: Мы выставляли эти изделия на мороз и хранили в кладовке, пока они не понадобятся.
Тувинский: Хлебти бирги, ийиги болгаш үшкү айлар дургузунда быжырар.
Русский: Хлеб пекли в течение первого, второго и третьего месяцев.
Тувинский: Бис ону одуруглай чыскаай салгаш, доңуруп аар бис.
Русский: Мы складывали его рядами и замораживали.
Тувинский: Хлеб чиир дээн болзувусса, бүдүүзүнде кежээ ону кандыг-бир саваже салгаш, чылдып алыр, а бир эвес ону кылырын уттупкан болзувусса, даарта хлеб чок артар бис, чүге дээрге ол даштан-даа кадыг боор.
Русский: Если мы собирались поесть хлеба, то накануне вечером клали его в какой-нибудь сосуд и подогревали, а если забывали это сделать, то на следующий день оставались без хлеба, потому что он был тверже камня.
Тувинский: Чаа чылдың бүдүүзүнде хаван бажы, хөй эвес хой болгаш хаван эъди дүлүп алыр бис.
Русский: Накануне Нового года мы варили голову свиньи и немного баранины и свинины.
Тувинский: (Чем кылдыр дагаа болгаш балык ажыглавас турдувус.) Оон хамык эш-өөрнү болгаш дөргүл-төрелди лапша болгаш эъттен бүткен дүштеки чемче чалаар бис.
Русский: (Мы не употребляли и пищу кур и рыбу.) Затем приглашали всех друзей и родственников на обед, который состоял из лапши и мяса.
Тувинский: Чаа чылдың бүдүүзүнде кым-даа удуп чытпас турган.
Русский: Накануне Нового года никто не ложился спать.
Тувинский: Дүннү өттүр арага ижер, хөглээр бис.
Русский: Мы всю ночь пили вино и развлекались.
Тувинский: Өске бүгү чаш уруглар ышкаш, ол хүн кедергей аас-кежиктиг болуп, үргүлчү айтыртынар турдум: «Хүн үнүп келген бе?», чүге дээрге хүннүң үнери байырлалды ажыдар турган.
Русский: Как и все остальные дети, в этот день я была совершенно счастлива и постоянно спрашивала: «Солнце уже взошло?», потому что восход солнца означал начало праздничных торжеств.
Тувинский: Бажыңывыстан эң эки хевивисти кеткеш үнүп, аъттарывысты эң каас чүген-чулар, эзерлер-биле дерип каастап аар бис.
Русский: Мы выходили из дому в своих лучших нарядах, украшали лошадей самыми изысканными уздечками и седлами.
Тувинский: Фейерверктер чазылдырып, боолардан адып, ырлажып, «Бурганнар тиилезин!» дээн уткалыг байырлыг кыйгы салып, «Лха гьял ло!» деп алгыржыр бис.
Русский: Мы пускали фейерверки и палили из ружей, пели и кричали «Лха гьял ло» – праздничный клич, означавший «Да победят боги».
Тувинский: Эш-өөрүвүске барып, колдуунда-ла хлеб болгаш өске-даа быжырган чүүлдер болур белектер үлээр бис.
Русский: Мы навещали друзей и раздавали подарки, большей частью хлеб и прочую выпечку.
Тувинский: Чаш тургаш, Чаа чылда бис ада-иевис, кырган-ача-кырган-аваларывыс болгаш шупту улуг улус көрүп турда, бүгү мага-бодувус болгаш бажывыс-биле черге дээп, үш катап шөйлүп чыдып бараалгаар ужурлуг турдувус.
Русский: В детстве на Новый год мы должны были трижды простираться ниц в присутствии родителей, дедушки с бабушкой и всех взрослых, касаясь земли всем телом и головой.
Тувинский: Оон хлеб белекке берип, бот-боттарывыска «Таши делег!» – «Чедимче-чолдуг болуңар!» деп сөстер-биле байыр чедирер бис.
Русский: Затем мы дарили хлеб и приветствовали друг друга словами «Таши делег» («Доброй удачи»).
Тувинский: Бир эвес чоогувуска ламалар турган болза, йөрээл алыры-биле оларга чеде бээр бис.
Русский: Если поблизости были ламы, мы подходили к ним за благословением.
Тувинский: Даартазында хүндүс ыдыктыг черлерже бир хүннүң чүдүлге аян-чоруун кылып чоруптар бис.
Русский: На следующий день мы отправлялись в однодневное паломничество по святым местам.
Тувинский: Бүгү улус он бешки хүн үнгүже, хөглеп-байырлап кээр.
Русский: Все развлекались до наступления пятнадцатого дня.
Тувинский: Эр улус ма-джонг болгаш кажыктажып ойнаар, аныяк-өскен ырлажып, танцылаар, а бичии уруглар шам-лю дээн ышкаш янзы-бүрү оюннар ойнап азы мыңгыртыга чайганып хөглээр.
Русский: Мужчины играли в ма-джонг и в кости, молодежь пела и танцевала, а дети развлекались разными играми вроде шам-лю или катались на качелях.
Тувинский: Бирги айның он бешки хүнү эртерге, улгады бергеннер болгаш ажылдавайн турарлар хөглээрин уламчылаар, а аныяктар болгаш хөделдер ажыл-ижинче кириптер.
Русский: После пятнадцатого дня первого месяца пожилые и те, кто не работали, продолжали веселиться, а молодые люди и слуги принимались за дела.
Тувинский: Лхасага Чаа чылдың ийиги хүнү эртерге, амыр-дыш болгаш ёзу-чурум катап тургустунар, чүге дээрге ол үеде Монлам, Мөргүлдүң Өндүр улуг Байырлалы, эгелээр.
Русский: В Лхасе после второго дня Нового года восстанавливался покой и порядок, так как в это время начинался Монлам, Великий Праздник Молитвы.
Тувинский: Амдога бистиинге ындыг чаңчыл турбаан чүве.
Русский: У нас в Амдо не было такого обычая.
Тувинский: Дараазында байырлал ийиги айның ийиги хүнүнде эртер.
Русский: Следующий праздник приходился на второй день второго месяца.
Тувинский: Ол хүн бис аъттарны ярмаркаже апппаар бис.
Русский: В этот день мы отводили лошадей на ярмарку.
Тувинский: Аңаа аъттарны садып база садып ап, чарыштар эрттирип турган.
Русский: Там продавали и покупали лошадей и устраивали бега.
Тувинский: Ол байырлал Цонка девискээри-биле кызыгаарлаттынып каар, Төвүттүң өске районнарынга ол билдинмес.
Русский: Этот праздник ограничивался местностью Цонка и не был известен в других районах Тибета.
Тувинский: База бир байырлалды дөрткү айның сески хүнүнде демдеглээр, ынчан дыка хөй элдептиг чүүлдер болур.
Русский: Еще одни праздник отмечался на восьмой день четвертого месяца, когда происходило множество странных вещей.
Тувинский: Өттүр билип медеглээр кижи угааны баларап, баш бурунгаар медеглелдер кылыр.
Русский: Прорицатель входил в транс и делал предсказания.
Тувинский: Ажы-төл чок ашак-кадайлар тодаргай мөргүлдер номчуп, чогуур ёзулал үезинде бажыңче үженден бежен чедир кочал суг киир дажыглап, төлдүг болуксаар бис деп үргүлчү катаптаар.
Русский: Бездетные пары читали определенные молитвы и в ходе соответствующего ритуала носили в дом от тридцати до пятидесяти ведер воды, постоянно повторяя, что хотят иметь ребенка.
Тувинский: Бешки айның бешки хүнүнде бүгү улус арага ижер.
Русский: На пятый день пятого месяца все пили вино.
Тувинский: Алдыгы айның алдыгы хүнүнде бүгү улус минералдыг аржаан суглар-биле байлак, кадыкшылга аажок ажыктыг деп санаарывыс тодаргай черже селгүүстээшкинче чыглып келир.
Русский: В шестой день шестого месяца все съезжались на пикник в определенной местности, богатой минеральными источниками, которые мы считали очень полезными для здоровья.
Тувинский: Ол аржааннарның суу ижин-баар, карак, баш дүгү болгаш буттарга эки дээштиг.
Русский: Вода из этих источников была хороша для желудка, глаз, волос и ног.
Тувинский: Тейниң бажында таптыг-ла 108 ындыг аржаан суг бар.
Русский: На вершине холма было ровно 108 таких источников.
Тувинский: Кыс уруглар болгаш херээженнер бир бөлүкке, а оолдар болгаш эр улус – өске бөлүкке чоруур.
Русский: Девочки и женщины шли одной группой, а мальчики и мужчины – другой.
Тувинский: Ап чоруур аъш-чеми безин аңгы болур.
Русский: Даже пищу с собой брали разную.
Тувинский: Кажан ийи бөлүк баар черинге чедип келгенде, олар аъш-чемин солчуп, бот-боттарынга ырлап бээр.
Русский: Когда обе группы прибывали на место, они обменивались продуктами и пели друг другу песни.
Тувинский: Ол ырларны чүгле ол хүн ыдыктыг тейниң бажынга ырлап болур, а бажыңга хоржок.
Русский: Эти песни можно было петь только в этот день на вершине священого холма, но не дома.
Тувинский: Хүннү бадыр бис өң-баазын хол майгыннарының адаанга чоруур бис.
Русский: Весь день мы ходили под разноцветными зонтиками.
Тувинский: Боттарывысты аажок аас-кежиктиг, сагыш човаашкын болгаш дүвүрелден хостуг кылдыр медереп билир бис.
Русский: Мы чувствовали себя очень счастливыми, свободными от забот и тревог.
Тувинский: Сески айның он бешки хүнүнде эжишкилер болгаш төрелдер «ай пирожноелери» деп адаар юбиннер солчур.
Русский: На пятнадцатый день восьмого месяца друзья и родственники обменивались так называемыми «лунными пирожными», юбин.
Тувинский: Кежээкиниң алды биле чеди шак аразында бис подностарга пирожноелерни чимистер-биле кады чараштыр делгеп, айга өргүл кылдыр чада салыптар бис.
Русский: Между шестью и семью часами вечера мы красиво раскладывали на подносах пирожные вместе с фруктами и выставляли их в качестве подношения луне.
Тувинский: Оон бурганнарга үстүг чулаларны кыпсып, айның баарынга үш катап шөйлүп чыдып бараалгаар бис.
Русский: Потом возжигали богам масляные лампады и трижды простирались перед луной.
Тувинский: Ооң соонда чимистер болгаш пирожноелерни чип болур турган.
Русский: После этого могли приступать к фруктам и пирожным.
Тувинский: Бичии уругларның чамдыызы ыяштар артынга оожум чаштып, кым-даа көрбээнде, амданныг чемнер-биле карманнарын долдура шаап аар.
Русский: Кое-кто из детей тихонько прятался за деревьями и, пока никто не видел, набивал карманы лакомствами.
Тувинский: Ол байырлалдың тывылганы Кыдатка моол тергиидел үезинге хамааржыр.
Русский: Этот праздник обязан своим возникновением временам монгольского господства в Китае.
Тувинский: Чон эжелекчилерниң томуйлап кааны бодунуң чагырыкчыларынга кедергей хөңнү чок турган болгаш, чажыт ниитилелдер тургузуп ап турган.
Русский: Народ изрядно ненавидел своих правителей, назначенных захватчиками, и создавал тайные общества.
Тувинский: Бир катап ай байырлалының бүдүүзүнде моолдарга удур тура халыышкын эгелээн.
Русский: Однажды накануне праздника луны началось восстание против монголов.
Тувинский: Чагаалар болгаш медээлиг бижиктерни тодаргай хевирлиг пирожноелерге суп турган – тура халыышкынның организастыг талазы ол-дур.
Русский: Письма и послания прятали в пирожных определенного вида – такова была организационная сторона восстания.
Тувинский: Тоску айның чээрби тоску хүнү алгы-кеш эттээр улустуң, алгы-кеш садыгжыларының хүнү болур.
Русский: Двадцать девятый день девятого месяца был днем кожевников, торговцев кожей и мехами.
Тувинский: Олар ук байырлалды чогуур бурганга тураскаадып, агаар өскерлип, соой берзин, улус кештен кылган хептер кедип эгелезин дээш, өргүл кылыр турган.
Русский: Этот праздник посвящен соответствующему божеству, которому делались подношения, чтобы погода изменилась, чтобы похолодало и люди начали покупать меховые изделия.
Тувинский: Онгу айда тускай хүн бар, ынчан бажыңыңарга мөргүзүн дээш ламалар чалаар, бурганнарга өргүл кылдыр үстүг чырыткылар кыпсыр ужурлуг турган.
Русский: В десятом месяце был специальный день, когда полагалось приглашать монахов, чтобы они помолились в вашем доме, и возжигать масляные светильники в качестве подношения богам.
Тувинский: Бүдүүзүнде кежээ бис чоокку хүрээже чырыткы үзү (лампада) алыр дээш баар бис.
Русский: Накануне вечером мы шли в ближайший монастырь за лампадным маслом.
Тувинский: Бир-тээ ламалар кожавыста бажың бүрүзүнге мөргүлдер кылыр болганда, өг-бүлелер оларга ээлчежип аъш-чем кылыр.
Русский: Поскольку монахи совершали молебны в каждом доме по соседству, семьи по очереди готовили им угощение.
Тувинский: Кежээ хамык уруг-дарыг боттарының аяк-савазы-биле мөргүл кылыр черге чыглып кээр.
Русский: Вечером все дети со своей посудой собирались там, где будет проводиться молебен.
Тувинский: Оларга лапшалыг улуг доңга белеткеп каан боор.
Русский: Для них был приготовлен большой горшок с лапшой.
Тувинский: Бичии уруг бүрүзү лапшадан үлүүн чиир ужурлуг.
Русский: Каждый ребенок должен был съесть порцию лапши.
Тувинский: Улуг улус боттарының үлүүн өске доңгадан чиир ужурлуг.
Русский: Взрослые должны были съесть свою долю из другого горшка.
Тувинский: Байырлал тос хонук үргүлчүлээр.
Русский: Праздник длился восемь дней.
Тувинский: Он бирги айның тоску хүнүнде бис мал дөгерер кижиниң холундан аъттың азы хойнуң амы-тынын камгалаар ужурлуг турган бис.
Русский: В девятый день одиннадцатого месяца мы должны были спасти жизнь лошади или овцы от рук мясника и три дня молиться.
Тувинский: Хлеб быжыргаш, ону Кумбумда ламаларже чорудуптар бис, а олар бисти дээш мөргүүр турду.
Русский: Мы пекли хлеб и посылали его монахам в Кумбум, а они молились за нас.
Тувинский: Лхасада Потала орду, Ыдыктыг Башкының турар чери.
Русский: Дворец Потала в Лхасе, резиденция Его Святейшества.
Тувинский: Ол болза ооң каас-кояазын катап көөр арга чок апарганым музей чүве.
Русский: Это был музей чье великолепие мне не суждено увидеть вновь.
Тувинский: Гьяюм Ченмо деп билдингир Дики Церинг Поталада орду артында чаңчылчаан хеви-биле.
Русский: Дики Церинг, известная как Гьяюм Ченмо, в традиционной одежде на фоне дворца в Потале.
Тувинский: Кош дзомо, инек бугазы биле кыс сарлык хайнаа.
Русский: Пара дзо, помесь быков и самок яков.
Тувинский: Шак ол көдээ ажыл-агый малын анаада чер аңдарарда ажыглаар турган.
Русский: Эти сельскохозяйственные животные обычно использовались для пахоты.
Тувинский: Ындыг майгыннарны төвүт чазак дүжүметтери Далай-Ламаны дилеп турда ажыглаар турган.
Русский: Такие шатры использовали тибетские правительственные чиновники, когда искали Далай-Ламу.
Тувинский: Оларның майгыннары бажыңнар дег аажок улуг болган.
Русский: Их шатры были огромными, как дома.
Тувинский: Хей чүвелер дугайында төөгүлер
Русский: Истории о привидениях
Тувинский: Бүгү бичии уруглар ышкаш, янзы-бүрү төөгүлер дыңнаарынга ынак турдум.
Русский: Как и все дети, я любила слушать разные истории.
Тувинский: Биске тоолдар ыдып бээр кырган-ачавысты долгандыр чыглып кээр бис.
Русский: Мы собирались вокруг деда, который рассказывал нам сказки.
Тувинский: Шак ынчаар олурарывыстың байдалы аажок таарымчалыг болуп, улуг улус безин чедип кээр турду.
Русский: Атмосфера этих посиделок была так уютна, что их посещали даже взрослые.
Тувинский: Херээженнер дааранып, аргыттынып олурар, а бис, бичии уруглар, четтикпейн дыңнаар бис.
Русский: Женщины шили и вязали, а мы, дети, жадно слушали.
Тувинский: Кырган-ачамдан ооң төөгүлер чугаалаарынга туралыын салгап алган мен, ынчангаш өгленип алгаш, бодумнуң база кожаларывыстың уругларынга тоолдар ыдар болгаш төөгүлер чугаалаар кежээлерни бо-ла кылыр турдум.
Русский: От деда я унаследовала склонность к рассказыванию историй и, выйдя замуж, частенько устраивала для своих и соседских детишек посиделки со сказками и рассказыванием историй.
Тувинский: Көдээ суур улузу болгаш, хей чүвелерге база янзы-бүрү аза-четкерге бүзүрээр бис.
Русский: Будучи людьми деревенскими, мы верили в привидения и разную нечисть.
Тувинский: Бистиң элээн хөйүвүс хей чүвелерни боттары көрген.
Русский: Многие из нас сами видели привидения.
Тувинский: Кандыг-даа хевир-дүрзүлүг – оол, кызыжак, чымчак дүккүр дииспеек-даа – апарып шыдаар кьиронг дээр хей чүве турган.
Русский: Был такой призрак, называвшийся кьиронг, который мог принимать любой облик – мальчика, девочки, пушистой кошки.
Тувинский: Ооң-биле мен хөй удаа ужурашкан мен, ол мени дөрт катап аажок коргудуп, эмгежок багай сагышсыралга чедирген.
Русский: Я много раз встречалась с этим привидением, и четыре раза оно очень напугало меня и доставило массу неприятных переживаний.
Тувинский: Бир катап аар аарып чыдырымда, кьиронг мээң мурнунга бичии уруг хевирлиг көстүп келген.
Русский: Однажды, когда я была тяжело больна, кьиронг появился передо мной в облике маленькой девочки.
Тувинский: Ол меңээ кыдат шайлыг улуг аяк эккелгеш, бажымче аяар кага хаапкан.
Русский: Она принесла мне большую чашку китайского чая и слегка ударила по голове.
Тувинский: Ол мени сопканда, мен орнумга чыткаш, кандыг-даа аарышкы медереп билбезимзе-даа, дыңзыг дааштан оттуп келген мен.
Русский: В тот момент, когда она стукнула меня, я лежала в постели и проснулась из-за громкого звука, хотя не почувствовала никакой боли.
Тувинский: Кызыжак меңээ кыдат шайны ижерин саналдаан, а мен ойталадым.
Русский: Девочка предложила мне выпить китайского чаю, но я отказалась.
Тувинский: Орунга өндейип кээрин шенеп көргеш, аякта хан барын эскерип каан мен.
Русский: Попытавшись приподняться в кровати, я обнаружила, что в чашке была кровь.
Тувинский: Үзүк чок каттырбышаан, ол эжикче маңнап чоруткаш, чиде берген.
Русский: Непрерывно смеясь, она побежала к двери, а потом исчезла.
Тувинский: Цонкага кьиронг үргүлчү чурттап турар бажың бар турган.
Русский: В Цонке был дом, в котором постоянно обитал кьиронг.
Тувинский: Ол болза бай-шыдалдыг өг-бүле чүве, ынчалза-даа кьиронг ужун кым-даа олар-биле кудалажыр хөңнү чок болган.
Русский: Это была зажиточная семья, но из-за кьиронга никто не хотел породниться с ней.
Тувинский: Ол өг-бүлениң кыстары чеже-даа чараш, угаанныг болза, кым-даа оларны кадай кылып алыксаваан, улус олардан анаа-ла коргар турган.
Русский: Не важно, насколько красивы и умны были дочери в этой семье, на них никто не хотел жениться, люди их просто боялись.
Тувинский: Адак сѳѳлүнде өг-бүлениң ээзи хой дүгүнден кымчы кылып алгаш, бажыңны бир кылдыр оозун карбаш кылып, чугааланып турган.
Русский: В конце концов глава семьи сделал кнут из овечьей шерсти и стал размахивать им по всему дому, приговаривая.
Тувинский: Ак-даа, кара-даа болган болзуңза, доп-дораан көстүп кел.
Русский: Будь ты белым или черным, немедленно покажись.
Тувинский: Сээң ужун мээң уругларым кадай-даа, ашак-даа чок-турлар.
Русский: Из-за тебя у моих детей нет жен и мужей.
Тувинский: Ол ёзулал кьиронгуну аажок коргудуптуп, ол оон соңгаар ук бажыңга артып каап шыдаваан.
Русский: Этот обряд страшно напугал кьиронга, и он не смог более оставаться в доме.
Тувинский: Чүгле ооң соонда ол өг-бүлениң уруглары өгленип-баштанып ап шыдаан.
Русский: Только после этого дети той семьи смогли обзавестись семьями.
Тувинский: Ол-ла хей чүве улусту орукка кедеп манап, бажыңын чидирип аары деп чүл ол дээрзин олар даап бодап-даа шыдавас деп хомудаар турганын дыңнаан мен.
Русский: Я слышала, что тот же призрак подстерегал людей на дороге и жаловался, что они и представить себе не могут, что такое быть лишенным дома.
Тувинский: Хей чүве демги черже чаныксаааш, ийлеп турарын шынзыдар болган дээр.
Русский: Он утверждал, что страдал от ностальгии по тому месту.
Тувинский: Шак ол кьиронг Лхасага база истерин арттырып каан.
Русский: Этот кьиронг оставил следы и в Лхасе.
Тувинский: Кьиронг чурттап турган бажыңдан тергиин аът садып алгаш, ону Лхасаже ап алган бис.
Русский: Мы купили отличного коня у хозяина дома, где жил кьиронг, и взяли его с собой в Лхасу.
Тувинский: Бир-ле кижи кьиронгиге бистиң Лхасаже ол аът-биле чорупканывысты дыңнадыпкан.
Русский: Кто-то сообщил кьиронгу, что мы поехали в Лхасу с этим конем.
Тувинский: Ынчан бир-ле кижи бистиң аът кажаавысче киргеш, ол үеде аарып турган аъдывысты мунуп алгаш чорупкан деп дүш дүжээн мен.
Русский: Мне приснился сон, что кто-то проник к нам на конюшню и уехал верхом на нашем коне, который в то время был нездоров.
Тувинский: Дүжүмнү ашаамга чугаалаарымга, аът ам албан өлүп каар боор деп харыылаан чүве.
Русский: Я рассказала свой сон мужу, тот ответил, что конь теперь непременно сдохнет.
Тувинский: Дүннү уткуй ол чүүл бадыткаттынды-даа.
Русский: Что и подтвердилось ближе к ночи.
Тувинский: Кьиронг кедергей чүдек амытан.
Русский: Кьиронг – весьма противное создание.
Тувинский: Бир эвес силерге хөңнү чок апаар болза, бажыңыңарда хамык чүвени аай-баш чок кылдыр аңдарып-дүңдерип кааптар, шупту мебельди, кухня херекселдерин садче үндүр шывадаптар, кухняда караанга көзүлген-не чүвени ойтур октаптар, чочак-тараалыг болгаш далганныг улуг шоодайларны доңгайтыр каап, аажок улуг үен-даян чорук кылыр.
Русский: Если он вас невзлюбит, то перевернет все вверх ногами в вашем доме и выкинет всю мебель и кухонные принадлежности в сад, опрокинет на кухне все, что попадется на глаза, перевернет огромные мешки с бобами и мукой и учинит грандиозный беспорядок.
Тувинский: Бистиң чугаалап турар бүгү чүвевисти ол хей чүве дыңнап, билип турар де.
Русский: Этот призрак слышал и понимал все, что мы говорили.
Тувинский: Кажан ооң-биле чугаалажып шенээривиске, ол аяар хидиңейндир каттырып каар болган.
Русский: Когда мы пытались с ним разговаривать, он реагировал хихиканьем и смешками.
Тувинский: Ол кандыг-даа чем аймаан оорлап аппаар, ынчалза-даа кажан-даа акшага дегбес.
Русский: Он крал всякую еду, но никогда не трогал деньги.
Тувинский: Бир катап уруум-биле шай ижип орувуста, быжырган хой эъдиниң артыын эккээрин уруумдан дилээн мен.
Русский: Однажды мы с дочкой пили чай, и я попросила ее принести мне остатки жареной баранины.
Тувинский: Аңмаарда хой эъди чок, кьиронг аппарган болган.
Русский: В кладовке баранины не оказалось, ее унес кьиронг.
Тувинский: Чамдыкта, борбак далганнар белеткеп турувуста, бус-биле хайындырар савада үстүкү каъттарынга кым-даа дегбээн бооп, далганнар артып каар, а адаккызында чиде бээр турду.
Русский: Иногда, когда мы готовили клецки, верхние слои в пароварке оставались нетронутыми, а нижний исчезал.
Тувинский: Мээң төрээн черимге кьиронг кожавыстың бажыңынга чурттап турган.
Русский: У меня на родине кьиронг жил в доме соседа.
Тувинский: Ол бажың ээзинден ону үндүр сывырбазын дилеп, орнунга демгизиниң күзээн бүгү чүвезин эккеп бээрин аазаан.
Русский: Он умолял хозяина не выгонять его, пообещав взамен приносить ему все, что тот пожелает.
Тувинский: Бир катап ол бажыңга идик септеп ажылдаар дээн мусульман идик дааракчызы он хонукта туруп алган.
Русский: Однажды у него на десять дней остановился сапожник-мусульманин, чтобы заняться ремонтом обуви.
Тувинский: Үргүлчү дүкчүп каан турар өрээлче ол кичээнгейин угландырган.
Русский: Он обратил внимание на комнату, которая всегда оставалась на запоре.
Тувинский: Ынаар кым-даа кирбес база оон үнмес, а иштинден, бир-ле кижи хаарыктап удуп чыткан дег, киргирээш ыыт дыңналыр болган.
Русский: В нее никто не входил и не выходил, а изнутри слышался хриплый звук, как если бы кто-то громко храпел во сне.
Тувинский: Идик дааракчызы ол дораан өрээлде кьиронг чурттай берген деп билип каан.
Русский: Сапожник тотчас понял, что в комнате поселился кьиронг.
Тувинский: Бир катап ээ шөлче ажылдап чоруй барган, а идик дааракчызы сонуургаанындан өрээлдиң дүкчүүн ажыдыпкан.
Русский: Однажды хозяин ушел работать в поле, а сапожник из любопытства отпер васов комнаты.
Тувинский: Ол ында шуут-ла кижи ышкаш чыдып алгаш, удуп чыдар, улуу диис хире узун ак салдыг парны көрүп кааш, дыка корткан.
Русский: К своему ужасу он обнаружил там тигра размером с кошку, с длинными белыми усами, который спал, лежа совсем как человек.
Тувинский: Кезек үеде бир хөдел херээженниг турган мен.
Русский: Одно время у меня была служанка.
Тувинский: Ооң даай-авазы ашаа-биле үр чурттап келгеш, ам-на оол божуп алган.
Русский: Её тетка после долгих лет замужества наконец родила сына.
Тувинский: Бир катап дүне ол бодунуң оглунуң мойнун оора долгап каан өлүг чыдарын көрүп каан.
Русский: Однажды ночью она нашла своего сына мертвым со свернутой шеей.
Тувинский: Сөөлүнде кьиронг ада-иезиниң оглунга ынакшылынга хүннээш, чаш төлдү чок кылып каанын улуска миннип чугаалаан.
Русский: Позже кьиронг признался людям, что убил младенца из ревности к той любви, которую родители питали к ребенку.
Тувинский: Мээң дөрт төлүм ол хей чүве ужун чок болган.
Русский: Четверо моих детей умерли из-за этого призрака.
Тувинский: Норбу төрүттүнген соонда чаяаттынган дараазында ийи оглум бүрлүп калганнар.
Русский: после Норбу следующие двое моих сыновей умерли.
Тувинский: Оларның бирээзи он хонук назынныг тургаш, карактың халдавырлыг аарыы-биле аар аарый берген.
Русский: Одному из них было десять дней, когда он тяжело заболел глазной инфекцией.
Тувинский: Ооң карактары ыжа бергеш, эмзирип турумда-даа, ол карактарын ажыдып шыдавас апарган.
Русский: Его глаза распухли, и он не мог открыть их даже во время кормления.
Тувинский: Бир дүне оглум-биле кады чыткаш, дээвиирден чаңгыланып дыңналган базымнар даажы дыңнап каан мен.
Русский: Однажды ночью, когда я лежала рядом с ним, я услышала звуки шагов, эхом отдававшиеся от потолка.
Тувинский: Базымнар соңгаже бадып келгенде, эжиктиң дүкчүү боду чайгаар-ла ажыттына берген, өрээлче кьиронг кирип келгеш, чанывыска туруп алган.
Русский: Шаги спустились к окну, щеколда двери открылась сама собой, в комнату вошел кьиронг и встал рядом.
Тувинский: Кортканымдан элээн каш үстүг чырыткыны дүрген-не кыпсыпкан мен.
Русский: Я в страхе быстро зажгла несколько масляных ламп.
Тувинский: Чаш төл холумга турар болза, хей чүве аңаа хора чедирип шыдавас боор деп бодааш, оглумну хойнумга тудуп алдым.
Русский: Полагая, что призрак не сможет причинить вред ребенку, если он будет у меня в руках, я взяла младенца на колени.
Тувинский: Чырыткылар чалбыыжы чоорту чавызап бар чытса-ла, мен дүмбей караңгыга чүнү-даа көрүп чадап артып калдым.
Русский: Пламя ламп начало постепенно становиться все ниже и ниже, пока я не осталась в темноте, ничего не видя.
Тувинский: Үе биле боттуг чүүлдү медереп билбестей берген мен.
Русский: Я утратила всякое чувство времени и реальности.
Тувинский: Оон элээн ырак черде чаш уруг ыглаанын дыңнап кагдым.
Русский: Потом я услышала на некотором расстоянии плач ребенка.
Тувинский: Карактарым ажыдыпкаш, ыглап турар чаш төлүмнүң бодумдан он фут хире ырак черде турарын коргуп көрүп кагдым.
Русский: Открыв глаза, я с ужасом обнаружила своего плачущего ребенка в десяти футах от себя.
Тувинский: Чырыткылар катап база хып турган, а мен биеэ хевээр дорт орган мен.
Русский: Лампы опять горели, а я по-прежнему сидела прямо.
Тувинский: Чаш төл канчап шалада барганын билип чадап кагдым.
Русский: Я не понимала, как ребенок мог оказаться на полу.
Тувинский: Ийи неделя хире болганда, оглум оон-даа аар аарааш, карактары коргунчуг ыжа берген.
Русский: Примерно через две недели мой сын разболелся еще тяжелее, его глаза страшно опухли.
Тувинский: Ол үргүлчү ыглап турган, ону чүнүң-биле-даа оожургадып чадап каан мен.
Русский: Он постоянно плакал, и я ничем не могла его успокоить.
Тувинский: Эртеннерде ооң карактарында болгаш оларны долгандыр ханныг шыйбактар база чаактарында ханныг истер эскерип эгеледим.
Русский: По утрам я стала замечать кровавые царапины на его глазах и вокруг и следы крови на щеках.
Тувинский: Үш неделя болгаш, ыы-сыы чиде берген, ынчалза-даа чаш төл бир-ле амы чок ышкаш сагындырып турду.
Русский: Через три недели плач прекратился, но ребенок казался каким-то безжизненным.
Тувинский: Кажан ол ам-на карактарын ажыдып шыдаптарга, олар мени коргудуп, саргыл эвес, көк апарган болганнар.
Русский: Когда ему удалось наконец открыть глаза, они к моему ужасу стали из карих синими.
Тувинский: Ол согурара берген.
Русский: Он ослеп.
Тувинский: Элээн үе эрткенде, хей чүве катап база биске чедип келген, бо удаада кырган ашак хевирлиг бооп алгаш.
Русский: Через некоторое время призрак опять пришел к нам, на этот раз в облике старика.
Тувинский: Ол келгеш барган соонда, оглумнуң карактары катап база ыжа берген.
Русский: После его визита глаза у сына опять опухли.
Тувинский: Улуг уруумнуң карактары база аарып эгелээн.
Русский: У моей старшей дочери тоже заболели глаза.
Тувинский: Сөөлзүредир ооң караанга достак тыптып келгеш, ол чок апаргыжеге чедир артып калган.
Русский: Позже у нее в глазу образовался нарост, с которым она дожила до самой смерти.
Тувинский: Бо удаада оглумнуң аарыы халаптыг болган.
Русский: На сей раз болезнь сына оказалась роковой.
Тувинский: Ол чаа-ла бир харлааш, чок апарган.
Русский: Он умер, когда ему едва исполнился год.
Тувинский: Үр болбайн мен база бир оол уруг божуп алдым.
Русский: В скором времени я родила еще одного мальчика.
Тувинский: Ол бистиң сеткил-чүрээвистиң өөрүшкүзү турду.
Русский: Он был отрадой наших сердец.
Тувинский: Хөглүг, эрес-шоваа оол чүве, чүгле кожаларывыс уруглар, чүге-ле ийик, оон коргар турду.
Русский: Он был веселым и живым, но соседские дети почему-то боялись его.
Тувинский: Бир эвес бажыңывыс чанынга ойнаар дээннер болза, оглувус чоок-кавыда бар бе деп баштай айтырып алырлар.
Русский: Если они хотели поиграть около нашего дома, то сначала спрашивали, нет ли его поблизости.
Тувинский: Ол бажыңга турган болза, олар дезе берип, чашты бээрлер.
Русский: Если он был дома, они убегали и прятались.
Тувинский: Оглум аажок шимченгир, үргүлчү мээң юбкам чанынга ыңай-бээр маңнап турар, чигирзиг аъш-чем дилеп алыр чүве.
Русский: Он был очень активен, всегда возился возле моей юбки и выпрашивал сладости.
Тувинский: Харалаан, кьиронг ол оглувусту база чок кылып каан.
Русский: К сожалению, кьиронг поразил и этого нашего сына.
Тувинский: Хенертен база билдинмес чылдагаан-биле аажок куду олуртуп эгелээш, бир дүне аарааш, ол электен чок болган.
Русский: Внезапно и по неизвестной причине у него открылся понос, и, проболев одну ночь, он скоропостижно умер.
Тувинский: Ооң өлген дүнезинде мээң ашаамның даай-авазы бистиинче танывазы кижи киргеш, оолду чүктеп алгаш аппарган деп дүш дүжээн.
Русский: В ночь его смерти тетке моего мужа приснилось, что к нам зашел незнакомец, который взял мальчика к себе на спину и ушел с ним.
Тувинский: Ол херээжен бир-ле хай-халап болган деп билип каан.
Русский: Она сразу сообразила, что произошло какое-то несчастье.
Тувинский: Кьиронг-биле ужуражылга мээң амыдыралымда эң коргунчуг дуржулга болган.
Русский: Встреча с кьиронгом была самым страшным опытом моей жизни.
Тувинский: Ашакка барганым
Русский: Замужество
Тувинский: Чашкы шаамда кылыр ажылым хөй-даа болза, аажок аас-кежиктиг турган мен.
Русский: Несмотря на то что в детстве у меня было очень много работы, я была очень счастлива.
Тувинский: Кажан он алды харлыымда ашакка барып аарымга, меңээ аажок аар-берге үелер дүшкен.
Русский: Когда в шестнадцать лет я вышла замуж, для меня наступили в высшей степени тяжелые времена.
Тувинский: Ынчалза-даа мен буддист кылдыр кижизиттирген болгай мен, а бис, буддистер, бүрүн, бот-четчир амыдырал-биле чурттаар дизе, хилинчек көөрү эргежок чугула деп бүзүрээр бис.
Русский: Но я была воспитана буддисткой, а мы верим, что необходимо страдать, чтобы жить полной, самодостаточной жизнью.
Тувинский: Ынчалдыр чүгле анаа улгадып эвес, а иштики бүдүн-бүрүн боорун чедип ап шыдаар силер.
Русский: Так вы можете не просто повзрослеть, но и обрести внутреннюю целостность.
Тувинский: Бүзүрел мени ашакка барганымның баштайгы аар-берге чылдарында сүлде-сүзүк өлүмүнден камгалап каан.
Русский: Вера спасла меня от духовной смерти в первые несколько тяжелых лет замужества.
Тувинский: Ол чөленгииш турбаан болза, бүрүн саймааралга алзып чурттаар ийик мен.
Русский: Без этой опоры я чувствовала бы полную опустошенность.
Тувинский: Бисти, кыс уругларны, дың чаңгыс келир үевис – идегеп болур бүгү чүвевис – ашакка баары болгаш аар ажыл долган чуртталга деп өөредип турган.
Русский: Нас, девочек, учили, что наше единственное будущее – все, на что мы можем рассчитывать, – это замужество и жизнь, полная тяжелого труда.
Тувинский: Шыңгыы, хөлүн эрттир бөдүүн, кандыг-даа хөглээшкин чок амыдыралды көрүп чордувус.
Русский: Мы вели строгую жизнь, до крайности простую, лишенную всяких развлечений.
Тувинский: Чамдыкта аас чогаалының көргүзүглерин барып көөр бис, чүгле ада-иевиске үдедип алгаш.
Русский: Иногда мы посещали фольклорные представления, но только в сопровождении родителей.
Тувинский: Бажыңдан чааскаан үнери биске хоруглуг.
Русский: Нам не разрешалось выходить из дому в одиночку.
Тувинский: Орук кыдында шайлаарактарга безин чемге дээрин биске чөпшээревес, чүге дээрге паштанчылар кыдаттар болур, а ачам олар элчиген эъдинден чем кылыр деп каразыыр.
Русский: Даже в придорожных харчевнях нам не позволялось притрагиваться к еде, так как поварами были китайцы, а отец подозревал, что они готовили ослиное мясо.
Тувинский: Элээди назынче киргенивисте, бир эвес бажыңда аалчылар бар болза, боттарывыстың өрээлдеривиске ажыл кылып олурар ужурлуг турдувус.
Русский: Когда мы вступали в пору отрочества, то, если в доме были гости, мы должны были сидеть в своих комнатах, занимаясь работой.
Тувинский: Аалчылар-биле харылзажырын биске хоруп каан, ол аажок солун-даа болур болза, хей.
Русский: Нам никогда не дозволялось общаться с гостями, даже если это было очень интересно.
Тувинский: Аалчыларже кайганып көөрүн эпчок деп санаар.
Русский: Смотреть на гостей считалось неприличным.
Тувинский: Ашак-кадай болурун кезээде дугуржулга ёзугаар кылыр.
Русский: Браки всегда заключались по договоренности.
Тувинский: Амдо дылга ону лонгчанг азы «келин дилеп алыры» дээр.
Русский: На амдо это называлось лонгчанг, или «соискание невесты».
Тувинский: Дугуруштурукчу кижини кырган-ачазының чөпшээрелин алыры-биле чорудуптар, ада-иениң чөпшээрели ындыг чугула эвес.
Русский: Посылали посредника испросить согласия деда – согласие родителей было не столь важно.
Тувинский: Оон ламадан (нагпа), а ол ышкаш чурагачыдан өглениринге таарымчалыг үндезиннер бар бе дээрзин билип алыр херек.
Русский: Затем надо было узнать у священника (нагпа), а также у астролога, существуют ли благоприятные предпосылки для заключения брака.
Тувинский: Бир эвес тхудам – төлге болгаш ийи сонуургалдыг таланың гороскоптарын тургузары – өгленири аас-кежиктиг боорун көргүзер болза, өг-бүлелер аныяктарны өглээр дугайында дугуржуп алыр.
Русский: Если тхудам – гадание и составление гороскопов обеих заинтересованных сторон – показывал, что брак будет счастливым, семьи договаривались о его заключении.
Тувинский: Чурагачы кижи лама болур, ооң чугаазын кезээде шын деп бодап хүлээп алыр.
Русский: Астрологом был лама, и его слова всегда воспринимались всерьез.
Тувинский: Чашкы шаамда мээң-биле өглениксээр кордакчылар хөй турду, ынчалза-даа ада-ием чурагачыга барган санында-ла, ол үезинде эвес база шын эвес деп тургаш, үргүлчү өгленирин хүлээп албас турган.
Русский: В детстве у меня было много претендентов, но каждый раз, когда мои родители обращались к астрологу, тот неизменно отвергал брак, ссылаясь на его несвоевременность и неправильность.
Тувинский: Өглениишкин дугуржулгазын уруглар ам-даа чаш – сес-он хардан улгатпаан турда – ийи бөлүк төрелдер аразынга чарар.
Русский: Брачные договоры заключались между двумя группами родственников, когда дети были еще очень малы – не старше восьми-десяти лет.
Тувинский: Чаш уруглар бир азы ийи харлыг турда, а ол ышкаш ийи кыс эжишки оларның уруглары хырын иштинге турда, бир эвес бирээзи кыс, а өскези оол болур болза, өглениишкин дугайында шиитпирни хүлээп ап болур.
Русский: Решение о браке могло быть принято даже тогда, когда детям был годик или два, а также между двумя подругами, когда их дети еще находились в материнской утробе, при условии, что один ребенок будет девочкой, а другой мальчиком.
Тувинский: Кажан кыс уруг он беш азы он алды харлапканда, эр кижи ону кадай кылып аарын дилеп, аңаа бажың-балгатты ажаап-хайгаараар бир-ле кижи эң херек апарды деп чугаалаар.
Русский: Когда девочке исполнялось пятнадцать или шестнадцать лет, мужчина просил ее в жены, говоря, что ему необходим кто-нибудь, чтобы присматривать за домом.
Тувинский: Дүгдээшкин үезинде айтырыгның саң-хөө талазын, а ол ышкаш өг-бүле кежигүннериниң, ылаңгыя келинниң авазының, аажы-чаңын билип аары дээн ышкаш бодалдарны чугулалап көөр.
Русский: В ходе помолвки большое значение придавалось финансовой стороне вопроса, а также таким соображениям, как характеры членов семьи, особенно матери невесты.
Тувинский: Эки иениң уруу база эки боор деп санаар.
Русский: Предполагалось, что у хорошей матери должна быть хорошая дочь.
Тувинский: Амдода бүгү улус ажылгыр болгаш шынчы чорукту бедии-биле үнелээр турган.
Русский: Все люди в Амдо были трудолюбивы и высоко ценили честность.
Тувинский: Өг-бүле дугайында айтырарда, бир айтырыг салыр.
Русский: Спрашивая о семье, задавали вопрос.
Тувинский: А арыг сөөктүг бе?
Русский: А кости чистые?
Тувинский: Анаада ээлеп турар байдалы бедик өг-бүле-биле төрелдежирин оралдажыр.
Русский: Обычно стремились породниться с семьей, занимавшей более высокое положение.
Тувинский: Ынчалза-даа ядыы өг-бүледе угаанныг оол бар болза, ону эки күдээ деп санаар.
Русский: Но если в бедной семье был умный сын, он считался хорошей партией.
Тувинский: Төрел улуска, аажок ырак-даа тѳрел болза, ашак-кадай боорун кажан-даа чөпшээревес.
Русский: Родственникам, даже очень дальним, никогда не разрешалось вступать в брак.
Тувинский: Мээң ашаамның ада-иези кажан ол мырыңай бичии турда, хүрээге тхудам деп ёзулалды кылган.
Русский: Родители моего мужа провели в монастыре ритуал тхудам, когда тот был совсем мал.
Тувинский: Лама тургаш, ол лама апаар ужурлуг, оон башка аныяанда чок болур деп шиитпир үндүрген.
Русский: Лама вынес вердикт, что ему следует стать ламой, иначе он умрет в молодости.
Тувинский: Элдеп чүве, ол шиитпир шын болган, чүге дээрге ашаам элээн улгатпайн чок болган.
Русский: Удивительно, но этот вердикт оправдался, так как муж умер относительно молодым.
Тувинский: Ооң төрелдери тхудамның шииткели-биле чөпшээрешпейн, оглун душтук тып аар кылдыр бүзүредиптерге, ол чөпшээрежилге-биле харыылаан, чүге дээрге бажыңда өске дузалакчылар артпаан турган.
Русский: Его родители не согласились с приговором тхудама и убедили сына поискать себе невесту, на что тот ответил согласием, так как в доме не оставалось других помощников.
Тувинский: Келир үедеги ашаамның өг-бүлезинге мени олар-биле таныжар кожавыс саналдаан чүве-дир.
Русский: Семье моего будущего мужа меня порекомендовал наш сосед, который был с ними знаком.
Тувинский: Олар мээң кырган-ачам, кырган-авам-биле харылзажырга, олар база тхудам эрттирген.
Русский: Они обратились к моим деду и бабушке, которые тоже провели тхудам.
Тувинский: Харыы чөпсүнүглүг, өглениишкин баштай бергедээшкинниг, а сөөлзүреди – черле чогумчалыг боор дээн болган.
Русский: Ответ был положительным, было сказано, что брак вначале будет тяжелым, но впоследствии – вполне благоприятным.
Тувинский: Кырган-авам өгленир дугайында санал дээш кедергей өөрээн.
Русский: Бабушка была чрезвычайно обрадована предложением замужества.
Тувинский: Ооң хөй санныг кыс уйнуктарының шуптузундан мени эң эки билир болгаш, кончуг эки ат-алдарлыг Такцер Ринпочениң өг-бүлезинче мен ашакка барып алган болзумза деп күзээрин ол чугаалаан.
Русский: Она сказала, что из всех ее многочисленных внучек она лучше всего знала меня и хотела бы, чтобы я вышла замуж в семью Такцер Ринпоче, обладавшую отличной репутацией.
Тувинский: Кырган-авам Кумбумга байырлалга ол өг-бүледен келген ийи кыс-биле ужурашкан, олар ийилээн аңаа аажок угаанныг болгаш эки кижизиттинген кылдыр көзүлген.
Русский: Она встречалась с двумя девушками из этой семьи на празднике в Кумбуме, и обе они показались ей очень неглупыми и хорошо воспитанными.
Тувинский: Ынчангаш мени Такцер Ринпочениң чээнинге ашакка барып алзын деп шиитпирлээн.
Русский: Так было решено, что я выйду замуж за племянника Такцер Ринпоче.
Тувинский: Өгленир дугайында санал киргенде, он үш харлыг турган мен.
Русский: Когда поступило предложение о браке, мне было тринадцать лет.
Тувинский: Дугуруштурукчу, кырыксай берген кижи, ындыг таварылгаларда чаңчылдың айтып турарын ёзугаар, ёзулал кадактары база биске белектер – баш дүгүнге ленталар, платьелерге пөстер болгаш курлар даараарда хорагай ап алгаш, чедип келген.
Русский: Посредник, пожилой человек, прибыл, как предписывал в подобных случаях обычай, с церемониальными шарфами и подарками для нас – лентами для волос, тканями для платьев и парчой для изготовления поясов.
Тувинский: Оон аңгыда ол бистиң кижи бүрүзүнге бир кружка чанг, арбай пивозу, эккелген.
Русский: Кроме того, он привез каждому из нас по кружке чанга, ячменного пива.
Тувинский: Ол бөдүүн ёзулал ийи таланың ам болур өглениишкинге чөпшээрелин көргүзүп турар.
Русский: Эта скромная церемония означала согласие обеих сторон на предстоящий брак.
Тувинский: Мээң харыым шиитпирлиг «чок» болган.
Русский: Моей реакцией было твердое «нет».
Тувинский: Ада-иемге ашакка барыксавайн тур мен, а кырган-авамны ажаап-карактаар дээш бажыңга артып калыксап тур мен деп медегледим.
Русский: Я заявила родителям, что не собираюсь выходить замуж, а хочу остаться дома, чтобы ухаживать за бабушкой.
Тувинский: Көңгүс бичии турумда, чурагачы кижи кырган-ачам-кырган-авамга бир-тээ эки уруг болганымда, мени өг-бүледен чорудуп болбас деп чугаалаан чүве-дир.
Русский: Когда я была совсем маленькой, астролог сказал бабушке с дедушкой, что меня не следует отпускать из семьи, поскольку я очень хорошая девочка.
Тувинский: Бир эвес кырган-ачам мени өске өг-бүлеже ашакка бериптер болза, бистиң өг-бүлевисти хай-халап таварыыр.
Русский: Если дед выдаст меня замуж в другую семью, то нашу постигнут несчастья.
Тувинский: Ынчалза-даа мээң ада-ием чурагачының бодалдарын хүлээвейн барып, бажыңывыста оолдарывыс болгаш оларның кадайлары четчир бар-дыр, а бажыңга база бир кыс уругну ашаа-биле кады тудары экономиктиг ажыы чок деп барымдаа кылганнар.
Русский: Однако мои родители отклонили соображения астролога на том основании, что у них в доме было достаточно сыновей и их жен и держать в доме еще одну дочь с мужем было экономически нецелесообразно.
Тувинский: Кырган-ачам биле кырган-авам болгаш ада-ием мээң ашакка баарымга чөпшээрел бергеннерин база мурнунда биче кыс дуңмамның кылганы дег, бажыңымны каап чоруур апаарымны меңээ дыңнатканнар.
Русский: Дед с бабушкой и родители уведомили меня, что дали согласие на мое замужество и что мне предстоит покинуть дом, как это уже прежде сделала моя младшая сестра.
Тувинский: Ашакка барыксавайн турарымны чеже-даа чугаалап кээримге, бүгү чүве хей болган.
Русский: Я настаивала на том, что не хочу выходить замуж, но все было бесполезно.
Тувинский: Бир эвес бажыңга артып калзымза, удавайн «оларның бажының кыры-биле ужар мен», азы өскээр чугаалаарга, эрге-чагырганы холумга тудуп алыр мен деп, кырган-авам баштактанып турган.
Русский: Бабушка шутила, что если я останусь в доме, то скоро «буду летать у них над головой», то есть возьму бразды правления в свои руки.
Тувинский: Амгы үеде аңаа шилип каан эр кижиге ашакка барыксавайн турар кыс кижи ада-иезиниң күзел-соруунга удур сагыш амыр барып болур, а ол үеде бис эмин эрттир кенен турган бис.
Русский: В наши дни девушка, не желающая выходить замуж за выбранного для нее мужчину, спокойно пойдет вопреки воле родителей, но в то время мы были слишком наивны.
Тувинский: Кудага белеткел үезинде мээң ашакка баарда өнчүм кылдыр идик-хеп, а ол ышкаш кулактар болгаш салааларга сыргалар, билзектер белеткеп алыр ужурлуг турган.
Русский: В ходе подготовки к свадьбе предстояло запасти одежду и обувь, а также кольца для ушей и пальцев в качестве моего приданого.
Тувинский: Ол үеде кыс кижи өглээри белен эвес херек.
Русский: В те времена выдать девушку замуж было непростым делом.
Тувинский: Үжен беш эжеш идик болгаш үжен ийи түү (комплект) хеп аймаа даараар ужурлуг турган.
Русский: Необходимо было сшить тридцать пять пар обуви и тридцать два комплекта одежды.
Тувинский: Үш чыл дургузунда авам платьелер, идиктер болгаш мээң алгаш чоруур ужурлуум өске-даа чүүлдерни хол-биле даарап, ажыл-агыйының өске хүннүң кылыр херектерин база четтигип келген.
Русский: В течение трех лет моя мать вручную шила платья, обувь и прочее, что мне предстояло забрать с собой, при этом занимаясь остальными рутинными делами по хозяйству.
Тувинский: Авамайның хол ижин магадаар турдум, даараныр, угулзалап даараар талазы-биле ол онза шевер кижи-ле болгай.
Русский: Меня восхищало рукоделие матушки, она была исключительной мастерицей по части шитья и вышивания.
Тувинский: Бөрттерден эгелээш, сапыктарымның улдуңунга чедир бүгү чүвени ол боду кылыр.
Русский: Она все делала сама – от головных уборов до подошв моих сапожек.
Тувинский: Бир кылыгны белеткеп дооскаш, ону хынамчалыг сыга салгаш, аптараже чажырып алыр.
Русский: Завершив очередное изделие, она тщательно складывала и прятала его в сундук.
Тувинский: Ооң даараан чүүлдеринге кымның-даа дээрин ол чөпшээревес турган.
Русский: Она никому не позволяла прикасаться к ее изделиям.
Тувинский: Бир эвес сааттыг херээжен кижи келин кыстың өнчүзүнге дээпкен болза, кедергей багай демдек деп санаар турган.
Русский: Считалось исключительно дурным знаком, если беременная женщина касалась приданого невесты.
Тувинский: Ындыг таварылгада арыглаашкын ёзулалын эрттирери эргежок чугула.
Русский: В этом случае необходимо было совершить обряд очищения.